เวียดนาม เขมร ระทึก พายุแมตโม มาแล้ว ทวีกำลังเป็นไต้ฝุ่น เตือนฝนตกหนัก
(ภาพจาก ,RAMMB,),ทางการเวียดนาม กัมพูชา แจ้งเตือนประชาชนระวังอันตราย ฝนตกหนักมาก จากอิทธิพล พายุแมตโม ที่ทวีกำลังเป็นไต้ฝุ่น เตรียมขึ้นฝั่งภาคใต้เวียดนาม ก่อนมุ่งหน้าถล่มกัมพูชา,เมื่อ 30 ต.ค.62 สำนักข่าวต่างประเทศ รายงานว่า พายุโซนร้อน แมตโม (Matmo)ทวีกำลังขึ้นเป็นพายุไต้ฝุ่น เมื่อวันที่ 30 ต.ค. มีทิศทางมุ่งหน้าเคลื่อนตัวขึ้นฝั่งที่จังหวัด บินห์ ดินห์ - นินห์ถ่วน ทางภาคใต้ของเวียดนาม ในคืนวันที่ 30 ตุลาคมนี้ ก่อนจะอ่อนกำลังเป็นพายุโซนร้อน,สำนักอุตุนิยมวิทยาของเวียดนามแจ้งเตือนประชาชนระวังฝนตกหนักในหลายจังหวัดทางภาคใต้ จากอิทธิพลของไต้ฝุ่นแมตโม โดยตั้งแต่วันพุธที่ 30 ตุลาคม-วันพฤหัสฯที่ 31 ตุลาคม บางพื้นของหลายจังหวัดอาจเกิดฝนตกหนักจนวัดปริมาณน้ำฝนได้ถึง 300-400 มิลลิเมตร และบางจังหวัดอาจมีฝนตกหนักถึง 600 มิลลิเมตร,ด้านนายลิม เคียน รมว.ทรัพยากรน้ำ และอุตุนิยมวิทยาของกัมพูชา แจ้งเตือนประชาชนชาวกัมพูชาว่า ให้ระวังอันตรายจากพายุไต้ฝุ่นแมตโม ที่คาดว่าจะเคลื่อนตัวมาถึงกัมพูชาในวันที่ 1 พ.ย.นี้ โดยจะก่อให้เกิดฝนตกหนักในกรุงพนมเปญและหลายจังหวัด เป็นเวลานับสัปดาห์ โดยเฉพาะบริเวณจังหวัดทางตอนกลางและชายฝั่งทะเล โดยประชาชนควรระวังอันตรายจากพายุฝนฟ้าคะนองและคลื่นลมแรงในทะเล.,ที่มา:,khmertimeskh, ,,reliefweb
ทางการเวียดนาม กัมพูชา แจ้งเตือนประชาชนระวังอันตราย ฝนตกหนักมาก จากอิทธิพล พายุแมตโม ที่ทวีกำลังเป็นไต้ฝุ่น เตรียมขึ้นฝั่งภาคใต้เวียดนาม ก่อนมุ่งหน้าถล่มกัมพูชา 
พายุ,ข่าวเด่น,พายุแมตโม,ไต้ฝุ่นแมตโม,แมตโม,พายุเข้าเวียดนาม,พายุเข้าเขมร